recursal/SuperWikiNEXT-32B huggingface dataset:
राष्ट्रीय पुरातात्विक संग्रहालय, नई दिल्ली में बनी-ठनी की पेंटिंग
**किशनगढ़ शैली** राजस्थान की एक चित्र शैली है। इस चित्रशैली का विकास तो महाराजा मानसिंह के काल में हुआ था, लेकिन बनी-ठनी चित्रशैली है, उसका उद्भव महाराजा सावंत सिंह के शासन काल में हुआ था। किशनगढ़ शैली का समृद्ध काल सावंत सिंह से है, जो नागरीदास के नाम से विख्यात है। इनका काल १६९९ से १७९४ ईस्वी तक माना जाता है। इन्हीं के काल में १७४८-६४ ईस्वी का समय किशनगढ़ शैली का *स्वर्ण युग* माना जाता है।

  

लिखित मनीष ताम्बड़

शैली के प्रमुख चित्रकार
-----------------------

इस शैली का प्रमुख चित्रकार **मोरध्वज निहालचंद** माने जाते हैं जिन्होंने राजस्थान की मोनालिसा कहा जाने वाली बनी-ठनी पेंटिंग बनाई थी जबकि अन्य इस शैली के अमीरचंद, धन्ना, छोटू, बदनसिंह, सीताराम, नानकराम, रामनाथ, सवाईराम जोशी, सीताराम इत्यादि भी प्रमुख चित्रकार हैं।

बनी-ठनी
-------

किशनगढ़ चित्रशैली के चित्रकारों ने बनी-ठनी को राधा के प्रतीक के रूप में भी चित्रित किया है। बनी-ठनी को **एरिक डिकिन्सन** ने भारत की मोना लीज़ा कहा है। भारत सरकार के द्वारा बनी-ठनी डाक टिकिट 5 मई 1973 को जारी किया था, जिससे यह पूरे देशभर में प्रसिद्घ हो गई।

किशनगढ़ की बनी-ठनी चित्रशैली में सावंत सिंह के काल में अमरचंद के द्वारा चांदनीरात की संगोष्ठी नामक चित्र बनाया गया था। नागरीदास चित्रकार ने अपनी प्रेयसी बनी-ठनी के अपूर्व प्रेम में प्रेरित होकर अनेक चित्र और आकृतियों का निर्माण करवाया था।

इस शैली को प्रकाश में लाने का श्रेय एरिक डिकिन्सन तथा डॉ फ़ैयाज़ अली को है। किशनगढ़ की इस शैली में कला, प्रेम और भक्ति का सर्वांगीण विकास इस शैली में है।
लिखित मनीष ताम्बड़ नीम का खेड़ा बूंदी

शैली की विशेषता
---------------

**किशनगढ़ चित्रशैली** के चेहरे लंबे ,कद लंबा और नाक नुकीली रहती है। स्थानीय गोदोला तालाब तथा किशनगढ़ के नगर से दूर दिखाया जाना भी इस शैली की विशेषता में है। इस शैली में सफेद, गुलाबी व सिंदूरी रंगों में केले के वृक्ष ,झील का दृश्य ,हंस, बतख, सारस, बगुला, तैरती हुई नौकाएं तथा प्रेमालाप करते राधा-कृष्ण का सुंदर चित्रण किया गया है।

* १७६० ईस्वी में राजा सावंत सिंह और बनी-ठनी ,कृष्ण और राधा के तौर पर१७६० ईस्वी में राजा सावंत सिंह और बनी-ठनी ,कृष्ण और राधा के तौर पर
* बनी-ठनी राधा के तौर पर १७५० ईस्वी मेंबनी-ठनी राधा के तौर पर १७५० ईस्वी में

सन्दर्भ
-------

1. ↑  Bani Thani Archived 2014-07-27 at the Wayback Machine britannica.com
2. ↑  Kishangarh Miniatures - In Quest Of Divine Love Archived 2017-08-31 at the Wayback Machine indiaprofile.com
3. ↑  "bbc.co.uk". मूल से 26 अगस्त 2014 को पुरालेखित. अभिगमन तिथि 15 सितंबर 2017.
4. ↑  "'Bani Thani': The Indian Mona Lisa". *Mintage World* (अंग्रेज़ी में). मूल से 16 सितंबर 2017 को पुरालेखित. अभिगमन तिथि १५ सितम्बर २०१७.
5. ↑  "Kishangarh painting | Indian art". *Encyclopedia Britannica* (अंग्रेज़ी में). मूल से 16 सितंबर 2017 को पुरालेखित. अभिगमन तिथि 2017-04-18.
6. ↑  "South Asian arts - Visual arts of India and Sri Lanka (Ceylon)". *Encyclopedia Britannica* (अंग्रेज़ी में). मूल से 16 सितंबर 2017 को पुरालेखित. अभिगमन तिथि 2017-04-18.
गोनन्द,काश्मीर के शासक थे।
भारत के इतिहास में **गोनन्द** नाम के तीन राजा हुए जो प्राचीन काश्मीर के शासक थे। उन्हीं के लिये इस नाम का विशेष प्रयोग हुआ और कल्हण ने अपने काश्मीर के इतिहास राजतरंगिणी में उनका यथास्थान काफी वर्णन किया है। 

**प्रथम गोनन्द** तो प्रागैतिहासिक युग का राजा प्रतीत होता है और कल्हण ने उसे कलियुग के प्रारंभ होने के पूर्व का एक प्रतापी शासक माना है। उसके राज्य का विस्तार गंगा के उद्गमस्थान कैलाश पर्वत तक बताया गया है (*काश्मीरेंद्र से गोनदो वेल्लगंगादुकूलया। दिशा कैलासहासिन्या प्रतापी पर्य्युपासत* - राजतरंगिणी, १.५७)। यह गोनंद मगध के राजा जरासंध का संबंधी (भाई) था ओर वृष्णियों के विरुद्ध मथुरानगरी के पश्चिमी द्वार पर अवरोध किया था ताकि कृष्ण आदि उधर से भाग न निकलें। परंतु अंत में वह बलराम के हाथों संभवत: युद्ध करते मारा गया। 

**द्वितीय गोनन्द** उसके थोड़े दिन बाद शासक हुआ और कल्हण का कथन है कि उसी के समय महाभारत का युद्ध लड़ा गया। किंतु उस समय वह अभी बालक ही था और कौरवों पांडवों में किसी ने भी उससे महाभारत युद्ध में भाग लेने को नहीं कहा। उसकी माता का नाम यशोमति था, जिसकी कल्हण ने प्रशंसापूर्ण चर्चा की है। 

**तृतीय गोनन्द** काश्मीर के ऐतिहासिक युग का राजा प्रतीत होता है, परंतु उसका ठीक ठीक समय निश्चित कर सकना कठिन कार्य है। इतना निश्चित है कि व मौर्यवंशी अशोक और जालौक के बाद हुआ था। (अशोक और जालौक दोनों ही काश्मीर पर अधिकार बनाए रखने में सफल रहे थे।) वह परंपरागत वैदिक धर्म का माननेवाला था, क्योंकि उसके द्वारा बौद्धधर्मावलंबियों की कुरीतियों की समाप्ति, वैदिक आचरों की पुन: प्रतिष्ठा और दुष्ट (?) बौद्धों के अत्याचारों की समाप्ति की बात राजतंरगिणी में कल्हण ने कही है। यह भी वर्णन मिलता है कि उसके राज्य में सुखशांति की कमी नहीं थी और प्रजा धनधान्य से पूर्ण थी। स्पष्ट है कि वह शक्तिशाली और सुशासक था और प्रजा के हित की चिंता करता था। राजतंरगिणी के अनुसार उसने ३५ वर्षों तक राज्य किया। इतिहास की आधुनिक कृतियों में गोनंद नामधारी राजाओं की काश्मीर में बहुतायत के कारण उस प्रदेश के विशिष्ट राजवंश का नाम ही गोनंद वंश से अभिहित होता है।

अन्य
----

गोनंद कार्तिकेय के एक गण का नाम था। गोनंद अथवा गोनर्द सारस पक्षी को भी कहते हैं जो अपने ही शब्दों से प्रसन्न होता है और पानी में रहकर ही आनंद प्राप्त करता है। गोनंद को कभी कभी गोनदं देश से भी मिलाया जाता है, जिसे हेमचंद्र ने पतंजलि मुनि (पातंजलि 'योगसूत्र' और 'महाभाष्य' के रचयिता) का निवासस्थान बताया है। 'गोनर्द', उत्तर प्रदेश के गोंडा का प्राचीन नाम है।

सन्दर्भ
-------

1. ↑  "लेख में गोनन्द द्वितिय का उल्लेख". मूल से 21 फ़रवरी 2014 को पुरालेखित. अभिगमन तिथि 8 नवंबर 2015.
साँचा:शब्दकोश लायक

**गोधूलि** शब्द का अर्थ है - गो + धूल = अर्थात गायों के पैरों से उठने वाली धूल। पुराने समय में जब गायें जंगल से चरकर वापस आती थीं तो पता चल जाता था कि शाम होने वाली है। इसलिए इस समय विशेष को गोधूलि बेला कहने लगे। अर्थात संध्या का समय। पहले के जमाने के क्षेत्रों में धूल लाल मानी जाती थी। इस वजह से, गोधूलि अक्सर गायों के पैरों द्वारा उपरोक्त के रूप में लाल धूल में चित्रित आकाश था।

*यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।*

  

  

गोधूलि:- गोधूलि ,सूरज उगने से पहले तथा सूरज डूबने के बाद के बेला को बोला जाता हैं। 
गोधूलि 3 तरह के होते हैं:-
(1)- civil twilight~ 6°=24min before and after sun rise
(2)-notrical twilight~12°=48min before and after sun rise
(3)-astronmical twilight~18°=96min before and after sun rise

उदाहरण
------

मूल
---

== अन्य अर्थ ==godhuli is related to time in rig vedic period people used this word for time and that time there were no currency system so on the place of currency people were using godhuli. Govishthi used for war means in search of cow so we can conclude that the cow was main source of living in rig vedic period.

संबंधित शब्द
------------

### हिंदी में

* 

### अन्य भारतीय भाषाओं में निकटतम शब्द
हबल अंतरिक्ष दूरबीन द्वारा ली गई यम (प्लूटो) की तस्वीर में अन्य चंद्रमाओं समेत केरबेरस नज़र आ रहा है
**केरबेरस** (Kerberos), जिसे **पी ४** (P4) भी कहते हैं, बौने ग्रह यम (प्लूटो) का एक उपग्रह है। इसकी खोज हबल अंतरिक्ष दूरबीन द्वारा हुई थी और इसके मिल जाने की घोषणा २० जुलाई २०११ को की गई थी। खोज होने के फ़ौरन बाद इसका अस्थाई नाम **ऍस/२०११ पी १** (S/2011 P 1) रखा गया था। २०१५ में प्लूटो का अध्ययन करने के लिए अमेरिकी सरकार द्वारा एक "न्यू होराएज़न्ज़" (हिंदी अर्थ: "नए क्षितिज") नाम का मनुष्य-रहित अंतरिक्ष यान भेजने की योजना है और आशा है के इस से ऍस/२०११ पी १ के बारे में भी और ज्ञान मिलेगा।

विवरण
-----

केरबेरस यम की एक परिक्रमा अनुमानित ३२.१ दिनों में पूरी कर लेता है और यम से लगभग ५९,००० किलोमीटर दूर स्थित है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी स्टिक्स के बाद यह यम का दूसरा सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।

इन्हें भी देखें
---------------

* यम (ग्रह)
* यम के प्राकृतिक उपग्रह
* न्यू होराएज़न्ज़

सन्दर्भ
-------

1. ↑  Exploring the Solar System, Peter Bond, John Wiley & Sons, 2012, ISBN 978-1-4443-5108-8, *... A fourth satellite, provisionally named S/2011 P1, or P4, was discovered with the HST in June 2011. It completes an orbit around Pluto in about 31 days and is estimated to be 13–34 km across ...*
जीवन परिचय
----------

जुलाई 1956 में आंध्रप्रदेश के करीमनगर में जन्में माओवादी नेता मल्लोजुला कोटेश्वर राव ऊर्फ किशनजी ने हैदराबाद में अपनी पढ़ाई की और 70 के दशक में नक्सल आंदोलन में शामिल हुये. अलग-अलग राज्यों में प्रह्लाद, मुरली, रामजी, जयंत, श्रीधर के नाम से मशहूर माओवादी नेता मल्लोजुला कोटेश्वर राव को मीडिया में किशनजी के नाम से जाना जाता था।

कार्यक्षेत्र
------------

एक स्वतंत्रता संग्राम सेनानी के घर पैदा हुये कोटेश्वर राव सबसे पहले बंगाल में चले लालगढ़ के आंदोलनों के कारण मीडिया में सामने आये। लेकिन नक्सल आंदोलनों में उनकी सक्रियता पिछले 35 सालों से थी। मीडिया में सबसे अधिक बयान देने वाले कोटेश्वर राव ने आपातकाल के आसपास नक्सल आंदोलन की राह पकड़ी थी और बाद में पीपुल्स वार ग्रूप की स्थापना में बड़ी भूमिका निभाई. 
पीपुल्स वार ग्रूप, पार्टी युनिटी और एमसीसी के विलय में कोटेश्वर राव को सबसे महत्वपूर्ण कड़ी के रूप में देखा जाता रहा है। उनकी पत्नी सुजाता भी उनके साथ ही नक्सल आंदोलन में सक्रिय थी।

मौत
---

केंद्रीय गृह सचिव आरके सिंह के अनुसार पश्चिम बंगाल के पश्चिमी मिदनापुर जिलांतर्गत बुरीशोल के जंगलों में स्थित कुशबोनी गाँव में सुरक्षा बलों के साथ मुठभेड़ हुई और पुलिस ने 24 नवम्बर 2011 को पुलिस ने किशन जी को मार गिराया.

बाहरी कड़ियाँ
-------------

* माओवादी नेता कोटेश्वर राव ऊर्फ किशन मुठभेड़ में ढ़ेर (रविवार)
* नाटकीय वार्ता का नाटक (रविवार)
* सरकार का दावा- किशन जी मारे गए (बीबीसी)
क्षेत्रीय स्तर पर सरकारी बैंकसाँचा:SHORTDESC:क्षेत्रीय स्तर पर सरकारी बैंक

क्षेत्रीय ग्रामीण बैंक (आरआरबी) भारत के सरकारी स्वामित्व वाले अनुसूचित वाणिज्यिक बैंक हैं जो भारत के विभिन्न राज्यों में क्षेत्रीय स्तर पर काम करते हैं। ये बैंक वित्त मंत्रालय, भारत सरकार के स्वामित्व में हैं। वे बुनियादी बैंकिंग और वित्तीय सेवाओं के साथ ग्रामीण क्षेत्रों की सेवा के लिए बनाए गए थे। हालाँकि, RRB की शहरी शाखाएँ भी हैं।
संचालन का क्षेत्र भारत सरकार द्वारा अधिसूचित क्षेत्र तक सीमित है, और यह राज्य में एक या एक से अधिक जिलों को कवर करता है।आरआरबी ग्रामीण और अर्ध-शहरी क्षेत्रों में बैंकिंग सुविधाएं प्रदान करने, मनरेगा श्रमिकों के वेतन के वितरण और पेंशन के वितरण जैसे सरकारी कार्यों को पूरा करने, लॉकर सुविधाओं, डेबिट और क्रेडिट कार्ड, मोबाइल बैंकिंग,इंटरनेट बैंकिंग, और यूपीआई सेवाएं जैसी पैरा-बैंकिंग सुविधाएं प्रदान करने जैसे विभिन्न कार्य करते हैं।

इतिहास
------

कृषि और अन्य ग्रामीण क्षेत्रों के लिए पर्याप्त बैंकिंग और ऋण सुविधा प्रदान करने के लिए 26 सितंबर 1975 को पारित एक अध्यादेश और आरआरबी अधिनियम 1976 के प्रावधानों के तहत क्षेत्रीय ग्रामीण बैंकों की स्थापना की गई थी।
इंदिरा गांधी की सरकार के कार्यकाल के दौरान ग्रामीण ऋण पर नरसिम्हन समिति की सिफारिशों के पश्चात,2 अक्टूबर 1975 को पांच क्षेत्रीय ग्रामीण बैंकों की स्थापना की गई। इसका उद्देश्य ग्रामीण क्षेत्रों को आर्थिक मुख्यधारा में शामिल करना था क्योंकि लगभग 70% भारतीय आबादी ग्रामीण थी।

पुनर्पूंजीकरण
-------------

केंद्रीय वित्त मंत्री द्वारा अगस्त 2009 में आरआरबी की समीक्षा से पता चला कि बड़ी संख्या में पूंजी से जोखिम भारित संपत्ति अनुपात (सीआरएआर) आरआरबी का था। 
वित्तिय रूप से कमजोर आरआरबी, विशेषकर उत्तर-पूर्वी और पूर्वी क्षेत्र की आवश्यकताओं को पूरा करने के लिए ₹700 करोड़ की अतिरिक्त राशि वाली आकस्मिक निधि स्थापित की गई थी।

इन्हें भी देखें
---------------

इंटरनेट बैंकिंग

सन्दर्भ
-------

1. ↑  "Govt provides Rs 670-cr support to Regional Rural Banks to meet regulatory capital". *The Financial Express* (अंग्रेज़ी में). 1 नवम्बर 2020. अभिगमन तिथि 2 जून 2021.
2. ↑  "Reserve Bank intrigues: Was KC Chakrabarty set up?". *Moneylife NEWS & VIEWS*. अभिगमन तिथि 2 जून 2021.

बाहरी कड़ियाँ
-------------
**कैथरीन मेगन मैकआर्थर** एक अमेरिकी समुद्र विज्ञानी और एक राष्ट्रीय एयरोनॉटिक्स एंड स्पेस एडमिनिस्ट्रेशन (नासा) अंतरिक्ष यात्री है। उनका जन्म ३० अगस्त १९७१ को हवाई में हुआ था।

कैथरीन मेगन मैकआर्थर
उन्होंने स्पेस शटल और स्पेस स्टेशन दोनों के लिए कैप्सूल कम्युनिकेटर (सीएपीसीओएम) के रूप में काम किया है। मेगन मैकआर्थर अंतरिक्ष शटल मिशन एसटीएस -125 में क्रू- सदस्य के रूप में कार्य किया है। वह हबल स्पेस टेलीस्कॉप के साथ हाथ रखने वाले अंतिम व्यक्ति के रूप में जानी जाती है, हालांकि उन्होंने वास्तव में हाथों से नहीं किया था क्योंकि वह उस समय रोबोट आर्म का उपयोग कर थी। कैथरीन मेगन मैकआर्थर को जुलाई २००० में नासा द्वारा मिशन विशेषज्ञ के रूप में चयनित किया गया और उन्होंने अगस्त २००० में अपना प्रशिक्षण प्रारम्भ किया। उन्हें कार्टर प्रशिक्षण सुविधा में प्रशिक्षित किया गया। 

दो साल के प्रशिक्षण और मूल्यांकन के पूरा होने के बाद, उन्होंने शटल एवियोनिक्स एकत्रीकरण प्रयोगशाला (सेल) में शटल सिस्टम पर तकनीकी मुद्दों पर काम करने वाले अंतरिक्ष यात्री कार्यालय शटल परिचालन शाखा में अपना कार्य प्रारम्भ किया।

कैथरीन ने इंटरनेशनल स्पेस स्टेशन पर अपने छह महीने के मिशन के दौरान अभियान-9 क्रू के लिए क्रू-सपोर्ट अंतरिक्ष यात्री के रूप में कार्य किया। उन्होंने स्पेस स्टेशन और स्पेस शटल मिशन कंट्रोल सेंटर में कैप्सूल कम्युनिकेटर (सीएपीसीओएम) के रूप में भी काम किया।

सन्दर्भ
-------

1. ↑   "Astronauts eager for last Hubble visit: Final telescope servicing mission brings veterans and rookies together". MSNBC. 2009-05-04.
2. ↑  Spacefacts biography of K. Megan McArthur
**क्षेत्रमापी** (planimeter) एक मापन यंत्र है जो किसी भी आकार के समतल द्विबिमीय (two-dimensional) क्षेत्र का क्षेत्रफल मापने के काम आता है।

वर्तमान में अनेकों प्रकार के क्षेत्रमापी उपलब्ध हैं। वे सभी समान सिद्धान्त के आधार पर कार्य करते हैं। इसके दो प्वाइंटरों (नोकों) में से एक को क्षेत्र के तल में किसी बिन्दु पर स्थिर कर दिया जाता है तथा दूसरे प्वाइंटर (अनुरेखक संकेतक) को पूरी क्षेत्र की सीमारेखा (परिधि) पर घुमाया जाता है। इससे यंत्र के चलनशील भागों में गति उत्पन्न होती है। इस गति का समुचित रूप से उपयोग करते हुए सम्बन्धित क्षेत्र का क्षेत्रफल पढने योग्य रूप में प्राप्त हो जाता है।

प्रकार
------

यांत्रिक क्षेत्रमापी (mechanical planimeter) मुख्यतः तीन प्रकार के होते हैं।

* ध्रुवीय (polar)
* रेखीय (linear)
* प्रिट्ज या हैचेट (Prytz or "hatchet")

कार्य करने का सिद्धान्त
-----------------------

क्षेत्रमापी के कार्य करने का सिद्धान्त
जैकब का क्षेत्रमापी ग्रीन के प्रमेय के आधार पर कार्य करता है। ग्रीन का प्रमेय इस प्रकार है:

{\displaystyle \oint \_{C}M\,dx+N\,dy=\int \_{S}\left({\frac {\partial N}{\partial x}}-{\frac {\partial M}{\partial y}}\right)\,dx\,dy}
रेकार्डिंग चक्र से युक्त एक क्षेत्रमापी, सन १९०८
इसे निम्नलिखित दशा में लगाने पर,

{\displaystyle \oint \_{C}-y\,dx+x\,dy}

  

{\displaystyle \int \_{S}\left({\frac {\partial \left[x\right]}{\partial x}}-{\frac {\partial \left[-y\right]}{\partial y}}\right)\,dx\,dy=\int \_{S}2\,dA}
स्पष्ट है कि उपरोक्त समीकरण का दांया पक्ष क्षेत्र के क्षेत्रफल के समानुपाती है। इसी प्रकार बांया पक्ष को सरल करने पर,

{\displaystyle \oint \_{C}-y\,dx+x\,dy=\oint \_{C}(-y,x)\cdot (dx,dy)}
इस प्रकार यह दो सदिशों के अदिश गुणनफल (dot product) का समाकलन है। दूसरे शब्दों में यह (dx, dy) के (-y, x) पर प्रक्षेप (projection) के समाकलन के बराबर है। सदिश (-y, x), सदिश (x, y) के लम्बवत (orthogonal) है क्योंकि {\displaystyle (x,y)\cdot (-y,x)=(x)(-y)+(y)(x)=0}.

क्षेत्रमापी में एक चक्र होता है और जब सीमारेखअ (कन्टूर) का अनुरेखण (ट्रेस) किया जाता है तब यह पहिया चित्र के तल पर घूमता है। जब यह पहिया अपने अक्ष के लम्बवत घूमता है तब इसकी गति रेकार्ड हो जाती है जबकि जब यह अपने अक्ष के समान्तर घूमती है तब यह फिसल (स्किड) जाती है और इस गति का रेकार्ड किये गये मान पर कोई असर नहीं होता। इसका अर्थ यह है कि क्षेत्रमापी उस दूरी को मापता है जो इसका चक्र अपने अक्ष के लम्बवत चलता है।

इतिहास
------

पहला क्षेत्रमापी सन १८१४ में **हर्मन** (Hermann) ने बनाया था। इसके बाद इसके विकास के क्षेत्र में अनेक काम हुए और इसी कड़ी में सन १८५४ में स्विटजरलैण्ड के गणितज्ञ **जैकब ऐम्सलर** (Amsler) का प्रसिद्ध क्षेत्रमापी भी आया। आजकल एलेक्ट्रॉनिक क्षेत्रमापी भी उपलब्ध हैं।

इन्हें भी देखें
---------------

* क्षेत्रफल

बाहरी कड़ियाँ
-------------

* Hatchet Planimeter
* Whistleralley site
* Larry's Planimeter Platter
* Wuerzburg Planimeter Page
* Robert Foote's planimeter page
* Computer model of a planimeter
* Tanya Leise's planimeter explanations
* Make a simple planimeter
घरों में केबल टीवी का संकेत (सिगनल) ले जाने के लिये प्रायः **समाक्षीय केबल** (Coaxial cable) का उपयोग किया जाता है
परम्परागत टीवी प्रसारण, हवा में विद्यमान टीवी सिगनलों को टीवी एन्टेना की सहायता से सीधे ग्रहण करके किया जाता है। इसके विपरीत **केबल टीवी**, टीवी के कार्यक्रम दिखाने का ऐसा तन्त्र है जिसमें सबसे पहले दूरदर्शन के सिगनल को किसी केन्द्रीय स्थान पर (जिसे हेड-एन्ड कहते हैं) ग्रहण करके उसे समाक्षीय केबल या प्रकाशीय फाइबर (फाईबर आपटिक्स) की सहायता से ग्राहकों के टीवी से जोड़ दिया जाता है। केबल में सिगनल डालने के पहले उसे हेडएन्ड पर निम्नलिखित प्रक्रियाओं से गुजरन्ना पड़ता है:

* संकेत को बड़ी-बड़ी डिश-एंटेना की सहायता से ग्रहण किया जाता है,
* परिवर्धित किया जाता है;
* डी-कोड किया जाता है;
* मिश्रित किया जाता है।

केबल टीवी को सामुदायिक टीवी (कम्युनिटी टीवी या CATV) नाम से भी जाना जाता है क्योंकि इसमें हर टीवी स्वतन्त्र रूप से संकेत ग्रहण नहीं करता बल्कि यह एक सामुदायिक सेवा के रूप में किसी गाँव, कस्बे या एक बड़े शहर के बड़े भाग को सेवा देती है।

केबल टीवी के साथ एफ एम रेडियो, उच्च-गति इंटरनेट, दूरभाष एवं अन्य गैर-दूरदर्शनीय सेवायें भी प्रदान की जा सकती हैं। केबल टीवी का प्रादुर्भाव अमेरिका में **सन १९४८** में हुआ जब वहां ऊंची पहाड़ियों पर टीवी सिगनल न मिलने के कारण वहां के लोग एक बड़ा डिश एंटेना लगाकर टीवी का अनन्द उठाने लगे थे।

सन्दर्भ
-------

बाहरी कड़ियाँ
-------------

* **दूरदर्शन** - भारतीय राष्ट्रीय प्रसारण
* भारतीय दूरसंचार विनियामक प्राधिकरण (ट्राई/TRAI)
* **Scatmag** - भारत की केबल टीवी की पत्रिका
* केबल-क्वेस्ट - भारत पर केन्द्रित केबल टीवी पत्रिका
चिदंबरा’ वह कविता संग्रह है जिसके लिए १९६८ में सुमित्रानंदन पंत को ज्ञानपीठ से सम्मानित किया गया। यह संग्रह उनकी काव्य-चेतना के द्वितीय उत्थान की परिचायिका है, उसमें ‘युगवाणी’ से लेकर ‘अतिमा’ तक की रचनाओं का संचयन है, जिसमें ‘युगवाणी, ‘ग्राम्या’, ‘स्वर्ण-किरण’, ‘स्वर्णधूलि’, ‘युगपथ’, ‘युगांतर’, ‘उत्तरा’, ‘रजतशिखर’, ‘शिल्पी’, ‘सौवर्ण और‘अतिमा’ की चुनी हुई कृतियों के साथ ‘वाणी’ की अंतिम रचना ‘आत्मिका’ भी सम्मिलित है। ‘पल्लविनी’ में, सन् 1918 से लेकर’ 1936 तक, उनके उन्नीस वर्षों को संजोया गया हैं और ‘चिदंबरा’ में, सन् 1937 से’ 1957 तक, प्रायः बीस वर्षों की विकास श्रेणी का विस्तार हैं। 

सुमित्रानंदन पंत की द्वितीय उत्थान की रचनाएँ, जिनमें युग की, भौतिक आध्यात्मिक दोनों चरणों की, प्रगति की चापें ध्वनित हैं, समय-समय पर विशेष रूप से, कटु आलोचनाओं एवं आक्षेपों की लक्ष्य रही हैं। ये आलोचनाएँ, प्रकारांतर से, उस युग के साहित्यिक मूल्यों तथा रूप-शिल्प संबंधी संघर्षों तथा द्वन्द्वों को स्पष्ट करती हैं, जो अपने आपमें एक मनोरंजक अध्ययन है।

इस संग्रह के विषय में सुमित्रानंदन पंत ने स्वयं लिखा है -- "चिदंबरा की पृथु-आकृति में मेरी भौतिक, सामाजिक, मानसिक, आध्यात्मिक संचरणों से प्रेरित कृतियों को एक स्थान पर एकत्रित देखकर पाठकों को उनके भीतर व्याप्त एकता के सूत्रों को समझने में अधिक सहायता मिल सकेगी। 
इसमें मैंने अपनी सीमाओं के भीतर, अपने युग के बहिरंतर के जीवन तथा चैतन्य को, नवीन मानवता की कल्पना से मण्डित कर, वाणी देने का प्रयत्न किया है। मेरी दृष्टि में युगवाणी से लेकर वाणी तक मेरी काव्य-चेतना का एक ही संचरण है, जिसके भीतर भौतिक और आध्यात्मिक चरणों की सार्थकता, द्विपद मानव की प्रकृति के लिए सदैव ही अनिवार्य रूप से रहेगी। पाठक देखेंगे कि (इन रचनाओं में) मैंने भौतिक-आध्यात्मिक, दोनों दर्शनों से जीवनोपयोगी तत्वों को लेकर, जड़-चेतन सम्बन्धी एकांगी दृष्टिकोण का परित्याग कर, व्यापक सक्रिय सामंजस्य के धरातल पर, नवीन लोक जीवन के रूप में, भरे-पूरे मनुष्यत्व अथवा मानवता का निर्माण करने का प्रयत्न किया है, जो इस युग की सर्वोपरि आवश्यकता है?"

सन्दर्भ
-------

1. ↑  "चिदंबरा". भारतीय साहित्य ऑनलाइन. मूल (पीएचपी) से 14 अक्तूबर 2007 को पुरालेखित. अभिगमन तिथि 27 नवंबर 2007. `|access-date=` में तिथि प्राचल का मान जाँचें (मदद)
2. ↑  "चिदंबरा". भारतीय साहित्य ऑनलाइन. मूल (पीएचपी) से 14 अक्तूबर 2007 को पुरालेखित. अभिगमन तिथि 27 नवंबर 2007. `|access-date=` में तिथि प्राचल का मान जाँचें (मदद)

| * दे
* वा
* सं
सुमित्रानंदन पंत की कृतियाँ |
| --- |
| कविता संग्रह | वीणा •  उच्छवास  •  पल्लव •  ग्रन्थि •  गुंजन •  ग्राम्या •  युगांत •  स्वर्णकिरण •  स्वर्णधूलि •  कला और बूढ़ा चाँद •  लोकायतन •  चिदंबरा •  सत्यकाम •  मुक्तियज्ञ •  स्वच्छंद •  तारापथ •  पल्लविनी •  मधुज्वाला •  मानसी •  युगपथ •  युगवाणी •  उत्तरा •  रजतशिखर •  शिल्पी •  सौवर्ण •  अतिमा •  अवगुंठित |
**चित्रा भरुचा** (एमबीई, एफआरसीपैथ, एफआरएसऐ), एक पूर्व सलाहकार हैमेटोलॉजिस्ट और बीबीसी ट्रस्ट की पूर्व उपाध्यक्ष हैं। वह बीबीसी की अध्यक्ष बनने वाली पहली महिला व पहली दक्षिण एशियाई बनी।

प्रारम्भिक जीवन
---------------

उनका जन्म मदुरई, भारत में हुआ था। वह १९७२ से यूके में रह रही। उनकी शिक्षा इवार्ट स्कूल, मदुरई, व क्रिस्चियन मेडिकल कॉलेज, वेल्लोर में हुई जहा से उन्होंने यूके जाने से पहले की शिक्षा पूरी की। १९८१ और २००० के बीच, वह बेलफास्ट सिटी अस्पताल में सलाहकार हैमेटोलॉजिस्ट ​​थीं और उत्तरी आयरलैंड रक्त परिसंचरण सेवा के उप निदेशक थी। १९९९ में वे जनरल मेडिकल काउंसिल के लिए चुने गए थे, जहां उन्होंने कई पैनलों पर काम किया था। 
१९९६ में भरूचा मीडिया उद्योग में पदों पर चली गए, १९९९ तक उन्होंने वहाँ उत्तरी आयरलैंड के बीबीसी ब्रॉडकास्टिंग काउंसिल पर काम किया। अप्रैल २००१ में उन्हें स्वतंत्र टेलीविजन आयोग के उत्तरी आयरलैंड सदस्य नियुक्त किया गया, जहां उन्होंने दिसंबर २००३ तक सेवा की। 
२००८ में उन्हें पशु खाद्य पद्धार्थ उद्योग के लिए एमबीई नियुक्त किया गया।

बीबीसी
------

अक्टूबर २००६ में, भरूचा को बीबीसी ट्रस्ट के वाइस चेयरमैन के रूप में नियुक्त किया गया था। वह तत्कालीन बीबीसी अध्यक्ष माइकल ग्रेड की उपाध्यक्ष बनने वाली थी परन्तु ग्रेड ने ट्रस्ट के गठन के बाद ही तुरंत इस्तीफा दे दिया इ नवम्बर,२००६ में और इस स्तिथि में भरूचा बीबीसी अध्यक्ष बन गयी।

सन्दर्भ
-------

1. ↑  "संग्रहीत प्रति". मूल से 5 मार्च 2016 को पुरालेखित. अभिगमन तिथि 28 मई 2017.
2. ↑  "संग्रहीत प्रति" (PDF). मूल (PDF) से 10 दिसंबर 2014 को पुरालेखित. अभिगमन तिथि 28 मई 2017.
3. ↑  "संग्रहीत प्रति". मूल से 10 दिसंबर 2014 को पुरालेखित. अभिगमन तिथि 28 मई 2017.
चिड़ियाघर परिसर में श्वेंडलर का एक स्मारक
**कार्ल लुई श्वेंडलर** (1838 - 1882) एक जर्मन विद्युत शास्त्री (इलेक्ट्रीशियन) थे और टंगस्टन आधारित उद्दीप्त प्रकाश बल्ब के पहले समर्थकों में से एक थे। उन्होंने ब्रिटिश भारत में तार विभाग में एक वरिष्ठ पद पर काम किया और तारप्रेषण पर एक प्रभावशाली पाठ्यपुस्तक भी प्रकाशित की। वे आगरा और कलकत्ता के बीच तार संचार स्थापित करने, जलमग्न केबलों के प्रसारण में समस्याओं को हल करना आदि में सक्रिय रूप से शामिल थे। उन्हें रेलवे द्वारा भारतीय रेलवे स्टेशनों को बिजली के लैंप द्वारा रोशनी देने का व्यवहार्यता अध्ययन करने के लिए नियुक्त किया गया था।

  

श्वेंडलर एशियाटिक सोसाइटी ऑफ बंगाल के सदस्य थे। 1867 में जोसफ फेयरर द्वारा एक चिड़ियाघर का प्रस्ताव रखा गया था और इस विचार को 1873 में श्वेंडलर द्वारा फिर से उठाया गया था। श्वेंडलर ने कोलकाता में अलीपुर वन्य प्राणी उद्यान को शुरु करने के लिए अपनी छोटी सी वन्य पशुशाला (भारत छोड़ने से पहले) के सभी जानवर चिड़ियाघर को दे दिए थे। अलीपुर स्थित इस वन्य प्राणी उद्यान का औपचारिक उद्घाटन 1 जनवरी, 1876 को प्रिंस ऑफ वेल्स (किंग एडवर्ड सप्तम) द्वारा किया गया था और मई में इसे जनता के लिए खोला गया। श्वेंडलर को इसका पहला अधीक्षक और राम ब्रह्म सान्याल को उनका सहायक नियुक्त किया गया। यह चिड़ियाघर 1875 में रॉबर्ट क्लाइव के कछुए, अद्वैत का घर बन गया, जिसे, 2006 में 255 वर्ष की आयु में उसकी मृत्यु होने तक दुनिया में सबसे लंबे समय तक जीवित रहने वाला जानवर माना जाता था। 1883 में चिड़ियाघर परिसर में श्वेंडलर का एक स्मारक बनाया गया था।

सन्दर्भ
-------

1. ↑  Higgs, Paget (1885). *Magneto-dynamo-electric machines: with a description of electric accumulators*. London: Symons & Co. पृ॰ 208.
2. ↑  Fahie, JJ (1901). *A history of wireless telegraphy*. Edinburgh: William Blackwood and Sons. पपृ॰ 111–117.
3. ↑  Hyde, H (1874). "President's Address". *Proceedings of the Asiatic Society of Bengal*: 52.
4. ↑  Anonymous (1876). "Annual Report". *Proceedings of the Asiatic Society of Bengal*: 24.
5. ↑  BBC News (2006-03-23). "'Clive of India's' tortoise dies" (अंग्रेज़ी में). अभिगमन तिथि 2020-06-16.
6. ↑  Anonymous (1883). "Annual Report". *Proceedings of the Asiatic Society of Bengal*: 19.
**कूटस्थ**, भारतीय दर्शन में आत्मा, पुरुष, ब्रह्म तथा ईश्वर के लिए प्रयुक्त शब्द। यह परम सत्ता के स्वरूप को व्यक्त करता है। कूटस्थ का अर्थ है कूट का अधिष्ठान अथवा आधार। जो वस्तु ऊपर से अच्छी प्रतीत होती है किंतु अंदर से दोषपूर्ण है, उसे कूट कहते हैं। दर्शन में कूट शब्द माया अथवा प्रकृति के लिए प्रयुक्त हुआ है; माया जीवों के जन्म, मरण, अज्ञान, दु:ख आदि का कारण होने से अनेक दोषों से परिपूर्ण है। माया का अधिष्ठान होने के कारण आत्मा, ब्रह्म अथवा ईश्वर कूटस्थ कहे गए हैं। कूटस्थ का एक दूसरा अर्थ यह भी है कि जो राशि अथवा ढेर की भाँति निष्क्रिय रूप से स्थित हो। माया आदि अनेक प्रकार से स्थित होने के कारण ब्रह्म कूटस्थ कहलाता है।

कूटस्थ होने के कारण ब्रह्म अचल और नित्य है। वह सदा एक रूप में रहनेवाला पारमार्थिक तत्व हैं। शंकराचार्य के अनुसार ब्रह्म में परिणाम अथवा परिवर्तन संभव नहीं है क्योंकि वह कूटस्थ है। वह बिना परिवर्तित हुए ही अपनी माया शक्ति द्वारा जगत्‌ आदि अनेक रूपों में व्यक्त होता है। संसार के सब पदार्थ देशकाल से सीमित तथा कारणसिद्धांत से नियंत्रित होते हैं, किंतु कूटस्थ ब्रह्म इनसे पूर्णरूप से स्वतंत्र है। वह समस्त विश्व को व्याप्त करता है किंतु उससे परे भी है। प्रकृति से उत्पन्न सभी पदार्थ क्षर तथा नश्वर हैं किंतु कूटस्थ ब्रह्म अक्षर अथवा अविनाशी है। वह शुद्ध चेतन है। वह केवल ज्ञाता है, ज्ञेय नहीं। इंद्रिय, वाणी, मन तथा बुद्धि के द्वारा उसका ज्ञान नहीं हो सकता क्योंकि वह इन सबका आधार है। उसी की चेतना के प्रकाश से ये सब भी प्रकाशित होते हैं। भगवद्गीता के अनुसार आत्मसाक्षात्कार होने से योगी कूटस्थ और जितेंद्रिय हो जाता है। जीवन के द्वंद्व उसे उस अवस्था में प्रभावित नहीं कर पाते। वह कर्मबंधन से सर्वथा मुक्त हो जाता है तथा मोक्ष प्राप्त कर लेता है।
कृषि शिक्षा का अर्थ हैं कृषि के बारे में अध्ययन करना इसके लिए हमारे देश मैं बहुत सारे लगभग 65 एग्रीकल्चर यूनिवर्सिटी हैं। देश की सबसे बड़ी एग्रीकल्चर यूनिवर्सिटी नई दिल्ली IARI indian Agriculture research institute हैं। वर्तमान में बढ़ रही जनंसख्या को देखते हुए कृषि शिक्षा बहुत जरुरी है। कृषि शिक्षा में B.Sc ,M.Sc , Ph.D तक होती है। इसमे खेतो में लग रही बीमारी कीट के प्रकोप से बचने के लिए इसमें लार्ज स्केल पर इसका अध्ययन कर इनकी रोकथाम की स्टडी करते हैं। तथा देश में उपस्थित कृषि वैज्ञानिक कृषि शिक्षा की ही दें हैं। वर्त्तमान में इसका बहुत महत्व है। राजस्थान मैं 5 कृषि यूनिवर्सिटी हैं। जो निम्न हैं।

**Agriculture University, Jodhpur**

**Agriculture University, Kota**

**Maharana Pratap University of Agriculture and Technology, Udaipur**

**Shri Karan Narendra Agriculture University, Jobner**

**Swami Keshwanand Rajasthan Agricultural University, Bikaner**

**12th की परीक्षा विज्ञान संकाय में होने के बाद एक टेस्ट होता मतलब एक एग्जाम होता है। जेट का जिसको पास करने के बाद कृषि संकाय में प्रवेश मिलता है।** 

भारत की मुख्यं एग्रीकल्चर यूनिवर्सिटी

Andhra Pradesh 

Acharya NG Ranga Agricultural University,www.angrau.ac.in Guntur, Andhra Pradesh

Dr. Y.S.R. Horticultural University, Venkataramannagudem, Tadepalli Gudem Mandal, West Godavari District
Sri Venkateswara Veterinary University, Tirupati, Andhra Pradesh

Bihar

Bihar Agricultural University, Bhagalpur

Dr. Rajendra Prasad Central Agriculture University, Samastipur

Assam

Assam Agricultural University, Jorhat

Gujarat 

Anand Agricultural University, Anand

Junagadh Agricultural University, Junagadh

Navsari Agricultural University, Navsari

Sardarkrushinagar Dantiwada Agricultural University, Banaskantha

✍Anand Paroda
जीवाणु एवं वनस्पति कोशिकाओं में कोशिका झिल्ली के बाहर निर्जीव, पारगम्य तथा दृढ़ आवरण को **कोशिका भिति** कहते हैं। कोशिका भित्ति कोशिका को केवल यान्त्रिक क्षतियों और संक्रमण से ही रक्षा नहीं करता है; बल्कि यह कोशिकाओं के मध्य पारस्परिक सम्पर्क बनाए रखने तथा अवांछनीय वृहदण्वों हेतु अवरोध प्रदान करता है। शैवाल की कोशिका भित्ति सेलुलोस, गैलक्टन, मैनन व खनिज जैसे कैल्सियम कार्बोनेट की बनी होती है, जबकि दूसरे पौधों में यह सेलुलोस, अर्धसेलुलोस, पेक्टिन व प्रोटीन की बनी होती है। नव पादप कोशिका की कोशिका भित्ति में स्थित प्राथमिक भित्ति में वृद्धि की क्षमता होती है, जो कोशिका की परिपक्वता के साथ घटती जाती है व इसके साथ कोशिका के भीतर द्वितीय भित्ति का निर्माण होने लगता है।

मध्यपटलिका मुख्यतयः कैल्सियम पेक्टेट की बनी सतह होती है जो निकटवर्ती विभिन्न कोशिकाओं को आपस में चिपकाएँ व धरे रहती है। कोशिका भित्ति एवं मध्यपटलिका में जीवद्रव्यतन्तु तिर्यक् रूप में स्थित रहते हैं। जो निकटवर्ती कोशिका द्रव्य को जोड़ते हैं।

वनस्पति कोशिका में यह कोशिका झिल्ली के बाहर किन्तु जीवाणु में अवपंक पर्त के नीचे रहती है। कुछ निम्न श्रेणी के एक कोशिकीय पौधे, वनस्पति की जनन कोशिका एवं प्राणी कोशिका में कोशिका भित्ति नहीं होती।

वनस्पति कोशिका भित्ति
---------------------

सन्दर्भ
-------

1. ↑  त्रिपाठी, नरेन्द्र नाथ (मार्च २००४). *सरल जीवन विज्ञान, भाग-२*. कोलकाता: शेखर प्रकाशन. पृ॰ ८६-८७. `|access-date=` दिए जाने पर `|url= भी दिया जाना चाहिए` (मदद)

| * दे
* वा
* सं
कोशिका के घटक |
| --- |
|  •  केन्द्रिका •  केन्द्रक •   राइबोसोम •  आशय •  आंतरद्रव्यजालिका •  गॉल्जीकाय •  कोशिका कंकाल •  सूत्रकणिका •  रसधानी •  कोशिकाद्रव्य •  लयनकाय •  तारक केन्द्र •  तारककाय •  कोशिका झिल्ली •  कोशिका भित्ति •  लवक •  हरितलवक  |  |
**गणभवन**(बांग्ला: ***গণভবন***, उच्चारण:*गाॅनोभाॅबोन*), बांग्लादेशकी राजधानी ढाका में जातीय संसद भवन के निकट स्थित एक भवन है। यह बांग्लादेश के प्रधानमंत्री का आधिकारिक निवास है। यह ढाका के शेर-ए-बांगला नगर क्षेत्र में, संसद भवन के उत्तरी कोने पर स्थित है।

उपयोग
-----

इस भवन को बांग्लादेश के प्रधानमंत्री के आधिकारिक निवास के रूप में उपयोग किया जाता है, और वश्व के अन्य ऐसे कई सरकारी निवासों के विरुद्ध, यह भवन प्रधानमंत्री के सचिवालय की मेजबानी नहीं करता, बल्कियह केवल निवास के लिये ही इस्तेमाल होता है। प्रधानमंत्री का सचिवालय अथवा कार्यालय, ढाका के तेजगाँव में प्रधानमंत्री कार्यालय के भवन में अवस्थित है, जो प्रधानमंत्री को सचिवीय, सुरक्षा व अन्य सुविधाओं व सहयोगों से भरपूर रखता है।

ईद के दिन इस भवन को आम आगंतुकों के लिए खोल दिया जाता है, और प्रधानमंत्री समाज के विभिन्न तपकों के लोगों से मिलतेहैं, जिनमें विभिन्न दलों के वरिष्ठ राजनीतिज्ञ, वरिष्ठ सैन्य व जन अधिकारी, रजनयिक, न्यायाधीश व साधारण लोग भी शामिल होते हैं।

अवस्थिति
--------

यह भवन मीरपुर रोड और लेक रोड के चौराहे के पश्चिमोत्तरी कोने पर स्थित है। यह राष्ट्रीय संसद भवन से, पैदल, पाँच मिनट की दूरी पर स्थित है। यह राजधानी के तीव्र सुरक्षा क्षेत्रों में से एक में स्थित है और संसद भवन एवं प्रधानमंत्री कार्यालय दोनों ही गणभवन से कुछ क्षणों की दूरी पर स्थित हैं।

इन्हें भी देखें
---------------

* प्रधानमंत्री कार्यालय (बांग्लादेश)
* बांग्लादेश के प्रधानमंत्री
* बंगभवन

सन्दर्भ
-------

1. ↑  "PM moves to Gono Bhaban". *The Daily Star*. March 6, 2010. मूल से 13 जनवरी 2014 को पुरालेखित. अभिगमन तिथि 19 मई 2016.
2. ↑  "PM exchanges Eid greetings with people". *The Daily Star*. BSS. August 23, 2012. मूल से 4 मार्च 2016 को पुरालेखित. अभिगमन तिथि 19 मई 2016.
दक्षिण अफ़्रीका का फ़िनबोश (Fynbos) एक क्षुपभूमि क्षेत्र है
ऑस्ट्रेलिआ का नलार्बर मैदान (Nullarbor plain)
**क्षुपभूमि** (scrubland) किसी ऐसे भूक्षेत्र को कहा जाता है जहाँ के वनस्पतियों में क्षुपों (यानि झाड़ियों) प्रधान हो। अक्सर ऐसे इलाक़ों में घास, बूटियाँ और जड़प्रधान पौधे (जिनकी जड़ें में ऊर्जा जमा करी जाने से वह मोटी हो जाती हैं, मसलन अदरक) भी विस्तृत होते हैं। क्षुपभूमि प्राकृतिक होती है या फिर मानवीय गतिविधियों के कारण भी बन सकती है। कभी-कभी वन में आग लगने के कारण वृक्ष जल जाते हैं और कुछ वर्षों के काल के लिये यहाँ क्षुप ही फैले हुए होते हैं जिसके बाद धीरे-धीरे पेड़ों के बढ़ने से यह फिर से क्षुपभूमि से परिवर्तित होकर वन बन जाती है। अगर समय-समय पर प्राकृतिक कारणों से अग्नि का प्रकोप हो तो ऐसे स्थान स्थायी रूप से भी क्षुपभूमि बने रह सकते हैं।

इन्हें भी देखें
---------------

* घासभूमि
* क्षुप
* वन

सन्दर्भ
-------

1. ↑  "Deserts and Xeric Shrublands". World Wildlife Fund. मूल से 30 सितंबर 2017 को पुरालेखित. अभिगमन तिथि 2010-10-07.
2. ↑  Costermans, L. F. (1993) Native trees and shrubs of South-Eastern Australia. rev. ed. ISBN 0-947116-76-1
3. ↑  Woodward, Susan. "Mediterranean Shrublands Archived 2016-06-21 at the Wayback Machine". Geography 235. Radford University. Retrieved 2010-10-07.
एक क्लोकिंग यंत्र के कार्य करने का नमुना. बंद अवस्था में: रौशनी टकराकर वस्तु में विलिन हो जाती है जिससे वह वस्टु दिखाई देती है
एक क्लोकिंग यंत्र के कार्य करने का नमुना. चालू अवस्था में: रौशनी वस्तू के इर्द-गिर्द घुम कर निकल जाती है जिससे वह अदृश्य बन जाता है
**क्लोकिंग यंत्र** या **क्लोकिंग डिवाइस** (अंग्रेज़ी: Cloaking Device) एक काल्पनिक स्टेल्थ तकनिक है जिसके ज़रिए वस्तुएं जैसे की अंतरिक्षयान या मनुष्य को इलेक्ट्रोमैग्नेटिक स्पेक्ट्रम से अदृश्य बनाया जा सकता है।

ऐसे काल्पनिक यंत्रों का उपयोग कईं मिडिया व फ़िल्मों के कथानकों में किया गया है।

वि़ज्ञान शोधकार्यों में विकास के चलते यह साबित किया गया है कि वास्तविक जिवन में मौजुद क्लोकिंग यंत्र वस्तुओं को कम-से-कम एक इलेक्ट्रोमैग्नेटिक स्पेक्ट्रम की एक वेवलेन्थ से छिपा सकते हैं। वैज्ञानिक पहले से ही मानव निर्मित मेटामटेरियल से रौशनी को किसी वस्तू के इर्द-गिर्द मोड सकते है।

विचार की उत्पत्ती
-----------------

1958 की फ़िल्म *रन सायलंट, रन डीप* से प्रेरित होकर *स्टार ट्रेक* के कथानककार पॉल श्नाइडर ने ऐसे यंत्र की कल्पना की जो किसी वस्तू को अंतरिक्ष में अदृश्य बना सके ठिक वैसे ही जैसे एक पनडुब्बी पानी में अदृश्य हो जाती है और अपने इस विचार को उन्होने 1996 में बने एपिसोड "बैलेंस ऑफ़ टेरर" में उपयोग किया। *स्टार ट्रेक* के एक अन्य लेखक डि.सी फ़ॉन्टाना ने *क्लोकिंग डिवाइस* नाम 1968 में बने एपिसोड "द इंटरप्राइज़ इंसिडन्ट" में उपयोग किया।

इसके बाद से कईं लेखकों व गेम निर्माताओं ने क्लोकिंग यंत्रों को अपने कार्यों में उपयोग किया है जिनमें, *डॉक्टर हू*, *स्टार वॉर्स*, *स्टारगेट*, *टीम फ़ॉर्ट्रेस 2*, *प्रिडेटर*, *मेटल गेयर सॉलिड*, *हेलो: कॉम्बैट इवॉल्वड* और *स्टारक्राफ़्ट* शामिल है।

वैज्ञानिक प्रयोग
----------------

एक कार्यरत क्लोकिंग यंत्र आजकल स्टेल्थ विमानों में प्रयोग किया जाता है जिसमें की रडार-शोषित करने वाला काला रंग, ऑप्टिकल कैमोफ़्लाज, बाहरी अंगों को ठंडा करना जिससे इलेक्ट्रोमैग्नेटिक निकास कम हो जाता है (खास कर इन्फ़्रारेड) और अन्य ऐसी तकनिकें जिनसे वस्तु की अन्य चिज़ें छिपाई जा सकती है।

### मेटामटेरियल संशोधनकार्य

ऑप्टिकल मेटामटेरियल को कईं अदृष्य करने की योजनाओं में उपयोग किया जाता है। "मेटामटेरियल" वे वस्तुएं है जो रौशनी को मोडने के गुण अपने बनावट के कारण दर्शाते है ना की जिन चिज़ों से वे बने है।

सन्दर्भ
-------

1. ↑  इशू 3(अगस्त 2008) आफ़ डिस्कवरी चैनल मैगज़ीन, गोइंग वेअर नो वन हैस गॉन बोफ़ोर, गैरी स्लेज़,ISSN 1793572-5
2. ↑  रॉबर्ट एफ़. सर्विस और ऐड्रियान चो (17 दिसम्बर 2010). "स्ट्रेंज न्यु ट्रिक्स विथ लाइट्स". *विज्ञान*. **330** (6011): 1622. PMID 21163994. डीओआइ:10.1126/science.330.6011.1622. बिबकोड:2010Sci...330.1622S.
**कोरथ** का हिन्दी शाब्दिक अर्थ मण्डप से लिया जाता है, भारत के उत्तर प्रदेश राज्य में इटावा जिला से उन्नीस मील पश्चिम में भदौरिया जाति के लोगों का एक गांव है और इस गांव में एक हवेली भग्न अवस्था में आज भी विद्यमान है, इस हवेली में एक सुरंग है जो कोरथ के पुराने गांव से चम्बल नदी तक गई हुई है। इस सुरन्ग को कोरथ गांव की महिलाओं को चम्बल में स्नान के लिये कंकरीट से बनवाया गया था, भदौरिया वंश के जमींदार साहब राय ने एक नर्तकी को अपहरण करने के बाद इसी हवेली में रखा था, वह नर्तकी मुसलमान शासक अकबर की मशहूर नर्तकी थी, सम्राट अकबर के सिपाहियों को जब पता लगा कि उनके दरबार की अपरहत नर्तकी साहब राय के पास उनकी हवेली में है तो उन्होने उस हवेली को चारो तरफ़ से घेर कर तलासी का काम चालू कर दिया, मगर साहब राय को पहले से पता लगने के कारण उन्होने उस नर्तकी को सुरंग के रास्त चम्बल पर जाने के लिये कहा, वह सुरंग से चम्बल नदी तक नहीं पहुंच पायी, उससे पहले ही साहब राय ने उस सुरंग के दोनो सिरे अपने आदमियों से बन्द करवा दिये और वह नर्तकी उसी सुरंग में मर गई, सम्रात अकबर के सिपाही उसे खोज कर चले गये। जब से आज तक वह सुरंग बन्द है और उस नर्तकी की आत्मा हर दिवाली के दिन हवेली में नॄत्य करती है ऐसा कोरथ के निवासियों का विश्वास है, इस गांव के सौ प्रतिशत जवान आज भी मिलट्री में अपनी सेवायें भारतीय सेना को दे रहे हैं।
**केरल** (केरलम्) (കേരളം) भारत का एक प्रान्त है। इसकी राजधानी तिरुअनन्तपुरम (त्रिवेन्द्रम) है। मलयालम् (മലയാളം) यहां की मुख्य भाषा है। हिन्दूओं तथा मुसलमानों के अलावा यहां ईसाई भी बङी संख्या में रहते हैं। भारत की दक्षिण - पश्चिमी सीमा पर अरब सागर और सह्याद्रि पर्वत श्रृंखलाओं के मध्य एक खूबसूरत भूभाग स्थित है, जिसे केरल के नाम से जाना जाता है। इस राज्य का क्षेत्रफल 38863 वर्ग किलोमीटर है। अपनी संस्कृति और भाषा वैशिष्ट्य के कारण पहचाने जाने वाले भारत के दक्षिण में स्थित चार राज्यों में केरल प्रमुख स्थान रखता है। इसके प्रमुख पडोसी राज्य तमिलनाडु और कर्नाटक हैं। पोंडिच्चेरी (पुतुच्चेरी) राज्य का मय्यष़ि (माहि) नाम से जाता जाने वाला भूभाग भी केरल राज्य के अन्तर्गत स्थित है। अरब सागर में स्थित केन्द्र शासित प्रदेश लक्षद्वीप का भी भाषा और संस्कृति की दृष्टि से केरल के साथ अटूट संबन्ध है। स्वतंत्रता प्राप्ति से पूर्व केरल में राजाओं की रियासतें थीं। जुलाई 1949 में तिरुवितांकूर और कोच्चिन रियासतों को जोडकर 'तिरुकोच्चि' राज्य का गठन किया गया। उस समय मलबार प्रदेश मद्रास राज्य (वर्तमान तमिलनाडु) का एक जिला मात्र था। नवंबर 1956 में तिरुकोच्चि के साथ मलबार को भी जोडा गया और इस तरह वर्तमान केरल की स्थापना हुई। इस प्रकार 'ऐक्य केरलम' के गठन के द्वारा इस भूभाग की जनता की दीर्घकालीन अभिलाषा पूर्ण हुई।

केरल अपने प्राचीन इतिहास, दीर्घकालीन वैदेशिक व्यापारिक संबन्ध और विज्ञान एवं कला की समृद्ध परंपरा पर गर्व कर सकता है। साक्षरता की दृष्टि से केरल का पूरे देश में महत्वपूर्ण स्थान है। सामाजिक न्याय, स्वास्थ्य-स्तर, स्त्री-पुरुष समानता और कानून के पालन, शिक्षा आदि क्षेत्रों में केरल का प्रमुख स्थान है। सबसे महत्वपूर्ण बात यह है कि शिशु-मृत्यु-दर केरल में सबसे कम है।

अधिक वर्षा के कारण केरल प्रदेश की जलराशि समृद्ध है और यहाँ की भूमि सदैव हरियाली से युक्त रहती है। उत्कृष्ट जलवायु, यातायात की अच्छी सुविधाओं और समृद्ध सांस्कृतिक परंपराओं के कारण केरल-राज्य पर्यटकों में लोकप्रिय है। यही नहीं केरल की अन्य विशेषताएँ हैं, जैसे कि प्रबुद्ध राजनैतिक चेतना, संचार माध्यमों का प्रभाव, अन्य संस्कृतियों को आत्मसात करने की क्षमता आदि। धार्मिक सौहार्द के लिए प्रसिद्ध केरल विभिन्न संस्कृतियों की संगम भूमि है।

* केरल में शिशुओं की मृत्यु दर भारत के राज्यों में सबसे कम है और स्त्रियों की संख्या पुरुषों से अधिक है (2001 की जनगणना के आधार पर)।
* यह यूनिसेफ (UNICEF) और विश्व स्वास्थ्य संगठन (WHO) द्वारा मान्यता प्राप्त विश्व का प्रथम शिशु सौहार्द राज्य (Baby Friendly State) है।

### बाहरी कड़ियां

* केरल राज्य की जानकारी

| * दे
* वा
* सं
केरल |
| --- |
| राजधानी: तिरुवनन्तपुरम |
| वेषय | 
* इतिहास
* भाषा
* भूगोल
* जलवायु
* अर्थ व्यवस्था
* भोजन
* संस्कृति
* चित्रकला
* वास्तुकला
* संगीत
* पर्यटन
* राजनीति

 | केरल का राजचिह्न |
| जिले | 
* आलाप्पुड़ा जिला
* इडुक्की जिला
* एर्नाकुलम जिला
* कन्नूर जिला
* कासरगोड जिला
* कोल्लम जिला
* कोट्टयम जिला
* कोड़िकोड जिला (कैलीकट)
* तिरुवनन्तपुरम जिला (त्रिवेन्द्रम)
* त्रिस्सूर जिला
* पत्तनमतिट्टा जिला
* पालक्काड जिला  (पालघाट)
* मलप्पुरम जिला
* वायनाड जिला

 |
| शहर | 
* तिरुवनन्तपुरम
* कोच्चि
* कोड़िकोड
* कोल्लम
* त्रिस्सूर
* कन्नूर

 |
| उत्सव | 
* आनयूट्टु
* ओणम
* विषु
* मच्चाट्टु मामांकम

 |
**खाड़ूय़ा राजापुर** बोंगाओं के उपनगरीय इलाके में एक गांव है, यह बोंगाँव पुलिस स्टेशन से संबंधित है। इस गांव में एक डाकघर है। गांव का ज़िप कोड ७४३२४५ है।

अबस्थान
-------

पश्चिम बंगाल की राजधानी कोलकाता ७१.६ किलोमीटर (४४.५ मील) दूर के गांव। बनगाँ शहर से १५ किलोमीटर दूर, जिला मुख्यालय बारासात से ५१ किमी। गांव से निकटतम रेलवे स्टेशन के लिए चान्दपाड़ा ५ किमी रेलवे स्टेशन स्थित है।

आबादी
-----

जनगणना २०११ के अनुसार, लोगों की संख्या खड़ूय़ा राजापुर मे १५९१। ८१३ लोग पुरुष हैं और में ७७८ लोगों। गांव में साक्षर लोगों की संख्या ८९.९७९ प्रतिशत। पुरुष और ९३ हस्ताक्षरों के बीच ८६ प्रतिशत महिला।वाले लोगों की संख्या की जनसंख्या का ०-६ साल के बच्चों में १५१ बच्चों को।

शिख़ा
-----

खड़ूय़ा राजापूर उच्चबिद्यालय़
राजापुर मे एक हाई स्कूल और दो प्राथमिक विद्यालयों हे। ऊच्चबिद्यालय़ १९६४ ग्रामीण लोगों के सहयोग से स्थापित किया गया था। खड़ूय़ा राजापुर जि.एफ प्राइमरी स्कूल के गांव में प्राइमरी स्कूल 1954 में स्थापित किया गया था।

नदी
---

सन्दर्भ
-------

1. ↑  "Kharua Rajapur pin code". मूल से 4 अगस्त 2017 को पुरालेखित. अभिगमन तिथि 3 अगस्त 2017.
2. ↑  "খড়ুয়া রাজাপুরের জন সংখ্যা।". मूल से 1 मार्च 2017 को पुरालेखित. अभिगमन तिथि 3 अगस्त 2017.
3. ↑  "খড়ুয়া রাজাপুর গ্রামের জন সংখ্যা". *Villagedata.com*. मूल से 4 अगस्त 2017 को पुरालेखित. अभिगमन तिथि ০২-০৩-২০১৭. `|accessdate=` में तिथि प्राचल का मान जाँचें (मदद)
4. ↑  "Kharua Rajapur High School. (H.S), Bongaon, West Bengal". मूल से 4 अगस्त 2017 को पुरालेखित. अभिगमन तिथि ০২-০৩-২০১৭. `|accessdate=` में तिथि प्राचल का मान जाँचें (मदद)
केल्विन सेतु
केल्विन द्वि-सेतु का परिपथ
**केल्विन सेतु** (Kelvin bridge) छोटे प्रतिरोध (१ ओम से कम) को मापने वाला विद्युत उपकरण है। इसे 'केल्विन द्विसेतु' (Kelvin double bridge) भी कहते हैं। कुछ देशों में इसे 'थॉमसन सेतु' के नाम से भी जाना जाता है।

एक ओम से कम प्रतिरोध का मापन करने वाले उपकरण प्रायः 'लघु-प्रतिरोध ओह्ममापी', 'मिली-ओममापी' या 'माइक्रो-ओममापी' कहलाते हैं। कुछ वाणिज्यिक रूप से उपलब्ध केल्विन-सेतु १ माइक्रो ओम से लेकर 25 Ω तक के प्रतिरोधों के मापन में २% तक की मापन-यथार्थता देने में सक्षम हैं।

कार्य सिद्धान्त
---------------

इस सेतु का कार्य ह्वीटस्टोन सेतु जैसा ही है। इसमें अन्तर केवल यह है कि इसमें कुछ अतिरिक्त प्रतिरोध भी हैं। ये कम मान वाले अतिरिक्त प्रतिरोध मापन की त्रुटियों को कम करने के उद्देश्य से लगाए गये हैं।

केल्विन-सेतु में दो 'अनुपाती भुजाएँ' (ratio arms) हैं। बाहरी अनुपाती भुजाओं में ज्ञात प्रतिरोध हैं जबकि आन्तरिक अनुपाती भुजाओं का उपयोग धारामापी के एक सिरे को समुचित बिन्दु पर जोड़ने में किया जाता है।

प्रतिरोधों को समंजित (ऐडजस्ट) करने के बाद जब यह सेतु संतुलित हो जाता है (धारामापी का विक्षेप शून्य हो जाता है) उस दशा में,

{\displaystyle R\_{x}=R\_{2}\cdot {\frac {R\_{3}}{R\_{4}}}+R\cdot {\frac {R\_{3}\cdot R'\_{4}-R'\_{3}\cdot R\_{4}}{R\_{4}\cdot \left(R+R'\_{3}+R'\_{4}\right)}}}
प्रतिरोध *R* का मान जितना कम हो सके उतना ही अच्छा है (जिस प्रतिरोध को मापना है, उससे कम मान का होना चाहिए)। इसीलिए इसे मोटे कॉपर रॉड से बनाया जाता है। यदि {\displaystyle R\_{3}\cdot R'\_{4}=R'\_{3}\cdot R\_{4}} की शर्त पूरी होती है तो (तथा *R* का मान छोटा है), तो समीकरण का अन्तिम पद नगण्य हो जाएगा तथा,

{\displaystyle R\_{x}\approx R\_{2}\cdot {\frac {R\_{3}}{R\_{4}}}}
जो व्हीटस्टोन सेतु के तुल्य है।

इन्हें भी देखें
---------------

* ह्वीटस्टोन सेतु
* ओममापी

बाहरी कड़ियाँ
-------------

* Kelvin Bridge
* Kelvin Bridge KB3 Data Sheet[*मृत कड़ियाँ*]
* Valhalla 4100 ATC Low-Range Ohmmeter specifications
* Methods of Measuring Electrical Resistance - Edwin F. Northrup, 1912, full-text on Google Books - see chapter 6
**कैथरीन विक्टोरिया लिटवैक** (जन्म: 13 जून 1986) अमेरिकी अभिनेत्री हैं। उन्हें पेशेवर तौर पर **कैट डेन्निंग्स** के नाम से जाना जाता है। उन्हें सीबीएस के कार्यक्रम *2 ब्रोक गर्ल्स* (2011-2017) में मैक्स ब्लैक के रूप में अभिनय करने के लिये जाना जाता है। साथ ही उन्हें मार्वल सिनेमैटिक यूनिवर्स की सुपरहीरो फिल्मों, *थॉर* (2011), *थॉर:द डार्क वर्ल्ड* (2013) और *थॉर: लव एंड थंडर* (2022) में डार्सी लुईस की भूमिका के लिए जाना जाता है। वह डिज़्नी+ के कार्यक्रम *वाण्डाविज़न* (2021) में भी दिखाई दी हैं।

2000 में अभिनय की शुरुआत करने के बाद से, कैट *द 40-ईयर-ओल्ड वर्जिन* (2005), *बिग मॉम्स हाउस 2* (2006), *चार्ली बार्टलेट* (2007), *द हाउस बनी* (2008), *निक एन्ड नोराज़ इनफिनिट प्लेलिस्ट (2008)*, *डिफेंडर* (2009) और *सबअर्बन गॉथिक* (2014) सहित कई फिल्मों में दिखाई दी हैं।

निजी जीवन
---------

कैट यहूदी परिवार में जन्मी हैं। 2008 में, कैट ने कहा कि वह खुद को धार्मिक की तुलना में जातीय और सांस्कृतिक रूप से अधिक यहूदी मानती है। वह अपनी बिल्ली, मिल्ली के साथ लॉस एंजिल्स में रहती हैं। वह एक पशु कल्याण समर्थक हैं। 2011 से 2014 तक, वह अपने *2 ब्रोक गर्ल्स* के सह-कलाकार निक ज़ानो के साथ रिश्ते में थी। 2014 से 2016 तक, कैट गायक जोश ग्रोबान के साथ रहीं।

6 मई, 2021 को यह पुष्टि हुई कि कैट संगीतकार एंड्रयू डब्ल्यू.के. के साथ रिश्ते में हैं। दोनों की मुलाकात उस साल की शुरुआत में लॉस एंजिल्स में हुई थी। एक हफ्ते बाद, 13 मई, 2021 को जोड़े ने इंस्टाग्राम पर अपनी सगाई की घोषणा की।

सन्दर्भ
-------

1. ↑  Klein, Amy (29 अक्टूबर 2008). "'Nick and Norah' star Kat Dennings is infinitely Jewish, in her own way". *The Jewish Journal of Greater Los Angeles*. अभिगमन तिथि 21 दिसंबर 2014.
2. ↑  "Kat Dennings Is Engaged to Andrew W.K. — Who Else Has She Dated". *Distractify* (अंग्रेज़ी में). 14 नवंबर 2019. अभिगमन तिथि 14 मई 2021.
3. ↑  Kirkpatrick, Emily (13 मई 2021). "Andrew W.K. and Kat Dennings Are Engaged a Week After Going Instagram Official". *Vanity Fair*. अभिगमन तिथि 13 मई 2021.
एक ऑस्ट्रेलियाई क्षेत्ररक्षक कैच लेने के लिए दौड़ा
मोहम्मद युसूफ को आउट करने वाले न्यूजीलैंड के तेज गेंदबाज शेन बॉन्ड कैच और बोल्ड
**कैच** क्रिकेट में बल्लेबाज को आउट करने का एक तरीका है। एक बल्लेबाज पकड़ा जाता है यदि बल्लेबाज वैध डिलीवरी से, बल्ले से गेंद को हिट करता है, और गेंद को गेंदबाज या क्षेत्ररक्षक द्वारा जमीन पर हिट करने से पहले पकड़ा जाता है।

यदि विकेटकीपर द्वारा कैच लिया जाता है, तो अनौपचारिक रूप से इसे **विकेट पर कैच आउट** या **कैच** के रूप में जाना जाता है। गेंदबाज द्वारा किया गया कैच **कैच और बोल्ड** कहलाता है। इसका आउटिंग आउट से कोई लेना-देना नहीं है, बल्कि यह कहने के लिए एक शॉर्टहैंड है कि कैचर और बॉलर एक ही खिलाड़ी हैं। (स्कोरकार्ड एनोटेशन आमतौर पर c और b होता है या c&b के बाद गेंदबाज का नाम आता है।)

1877 और 2012 के बीच 36,190 टेस्ट मैच बर्खास्तगी के लिए लेखांकन, प्रतियोगिता के उच्च स्तर पर बर्खास्तगी का सबसे आम तरीका है, जो इस अवधि में सभी टेस्ट मैच बर्खास्तगी का 56.9% है।

दक्षिण अफ्रीका के विकेटकीपर मार्क बाउचर के पास 532 के साथ सबसे अधिक टेस्ट मैच कैच लेने का रिकॉर्ड है, जबकि राहुल द्रविड़ के नाम 210 के साथ गैर-विकेट-कीपरों द्वारा सबसे अधिक टेस्ट मैच कैच लेने का रिकॉर्ड है।

सन्दर्भ
-------

1. 1 2  "Ways of getting out: Caught". *bbc.co.uk* (अंग्रेज़ी में). 26 August 2005. अभिगमन तिथि 2019-04-17.
2. ↑  "Runs for Vaughan but England caught short". *theguardian.com* (अंग्रेज़ी में). 13 December 2004. अभिगमन तिथि 2019-04-17.
3. ↑  "Analysing Test dismissals across the ages". *espncricinfo.com*.
4. ↑  "Most catches in career". *espncricinfo.com/* (अंग्रेज़ी में). अभिगमन तिथि 2019-04-17.
5. ↑  "Most catches". *espncricinfo.com/* (अंग्रेज़ी में). अभिगमन तिथि 2019-04-17.
**कैराना** भारत के उत्तर प्रदेश राज्य के शामली ज़िले में स्थित एक नगर है। कैराना उत्तर प्रदेश के पश्चिमी भाग में यमुना नदी के पूर्वी तट पर अवस्थित है। कैराना उत्तर प्रदेश का सबसे पश्चिमी शहर है। कैराना शामली जिले का सबसे बड़ा शहर है। औद्योगिक रूप से कैराना एक पिछड़ा हुआ इलाका माना जाता है। कैराना के इतिहास के बारे में अधिक जानकारी प्राप्त नही है। किवदंतियो के अनुसार कैराना की स्थापना महाभारत काल में अंगराज कर्ण ने की थी। माना जाता है कि महाभारतकाल में इस नगर का नाम 'कर्णपुरी' था। कैराना उत्तर भारतीय संगीत के प्रसिद्ध 'किराना घराना' की जन्मस्थली भी है। ये क्षेत्र 2015 "कैराना पलायन" के मुद्दे के बाद सुर्खियों में आया था।

इतिहास
------

पौराणिक मान्यताओ के अनुसार महाभारत काल मे अंगराज कर्ण कर्णपुरी (आधुनिक कैराना) की स्थापना की थी। समय-समय पर इस ऐतिहासिक नगर का नाम बदलता रहा और आधुनिक समय में यह कैराना के नाम से संबोधित किया जाता है। यह शहर अपनी गंगा जमुनी तहजीब और हिन्दू मुस्लिम संस्कृति के कारण जाना जाता है।

दर्शनीय स्थल
------------

कैराना और आसपास अनेक धार्मिक और प्राकृतिक दर्शनीय स्थल हैं। जिनमें से मुख्यतः नगरपालिका की इमारत और बारात घर, देवी मंदिर और तालाब, नवाब तालाब, जैन मंदिर और बाग़, इमामबाड़ा, गऊशाला, ईदगाह और नोगज़ा पीर सहित अनेक मज़ार, 6 किलोमीटर पर यमुना नदी प्रमुख हैं।

इन्हें भी देखें
---------------

* नवाब तालाब
* शामली ज़िला
* उस्ताद अब्दुल करीम खाँ
* किराना घराना

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**क्लेरेंस विक्टर "क्लेरी" ग्रिमेट** (अंग्रेज़ी: Clarrie Grimmett; 25 दिसंबर 1891 - 2 मई 1980) क्रिकेटर थे जिन्होंने ऑस्ट्रेलिया क्रिकेट टीम की तरफ से 37 टेस्ट मैच खेलें। ग्रिमेट डुनेडिन न्यूजीलैंड में पैदा हुआ थे जहाँ से उन्होंने प्रथम श्रेणी क्रिकेट में खेलना शुरू किया था। उनके समय में न्यूजीलैंड की टीम के पास टेस्ट खेलने का दर्जा नहीं था। इसलिए 1914 में वो अपने पड़ोसी देश ऑस्ट्रेलिया आ गए। जहाँ उन्होंने शुरू में विक्टोरिया और बाद में साउथ आस्ट्रेलिया की प्रथम श्रेणी टीमों के लिये क्रिकेट खेला।

क्लेरी ग्रिमेट ने 1924 से 1936 के बीच 37 टेस्ट खेलें जिसमें उन्होंने 24.21 की औसत से 216 विकेट लिए। वो 200 टेस्ट विकेट के मील के पत्थर तक पहुंचने वाले पहले गेंदबाज बने थे। इस कारण उनके पास एक वक्त टेस्ट में सबसे ज्यादा विकेट लेने का रिकॉर्ड था। टेस्ट क्रिकेट में उनकी जोड़ी बिल ओ'रेली के साथ काफ़ी प्रसिद्ध है। उनकी 1980 में एडिलेड में मृत्यु हो गई। 2009 में उन्हें को आईसीसी क्रिकेट हॉल ऑफ फेम में शामिल किया गया था।

आँकडे
-----

|  | मैच | विकेट | पारी सर्वश्रेष्ठ | मैच सर्वश्रेष्ठ | औसत | इकोनोमी | स्ट्राइक रेट | पारी में पाँच | मैच में दस |
| --- | --- | --- | --- | --- | --- | --- | --- | --- | --- |
| टेस्ट | 37 | 216 | 7/40 | 14/199 | 24.21 | 2.16 | 67.1 | 21 | 7 |
| प्रथम श्रेणी | 248 | 1424 | 10/37 |  | 22.28 | 2.57 | 51.9 | 127 | 33 |

इन्हें भी देखें
---------------

* क्रिकेट के कीर्तिमान

सन्दर्भ
-------

1. ↑  मैलेट, एशले (8 मई 2013). "The Tiger and the Fox" [टाइगर और फॉक्स]. ईएसपीएन क्रिकइन्फो. मूल से 1 फ़रवरी 2017 को पुरालेखित. अभिगमन तिथि 18 जनवरी 2017.
**कर्किडका वावु** (मलयालम: കർക്കിടക വാവ്) या ' **कार्किडका वावु बलि** ' भारत के केरल राज्य में एक विशिष्ट बारिश के दिवस पर अपने मृत पूर्वजों के लिए अनुयायियों द्वारा किए जाने वाले हिंदू अनुष्ठान है। 

वावु या अमावसी (no moon day) के दिन लोग बलि चढ़ाने के लिए नदी तटों और समुद्र तटों पर इकट्ठा होते हैं। वर्कला के पापनाशम समुद्र इस दिन का एक प्रमुख धार्मिक स्थल है। यहां पर लाखो लोग बलि चढ़ने आते हैं। लोगों का मानना है कि यदि उस दिन अनुष्ठान किया जाता है तो दिवंगत आत्माओं को मोक्ष (मुक्ति) मिलता है।

इस दिन को 'वावु बलि' के नाम से भी जाना जाता है ( वावु के दिन पर करने वाली बलि) और यह मलयालम कैलेंडर के कार्किडकम महीने में मनाया जाता है। अंग्रेजी कैलेंडर में यह तिथि जुलाई या अगस्त माह में आती है।   

1. ↑  "The importance of 'Karkidaka Vavu bali'". *OnManorama* (अंग्रेज़ी में). अभिगमन तिथि 2020-08-05.
2. ↑  "Karkidaka Vavu, Papanasam Beach, Varkala, Thiruvananthapuram, Kerala". *Kerala Tourism - Varkala* (अंग्रेज़ी में). अभिगमन तिथि 2020-08-05.
3. ↑  "Karkidaka vavu today; balitarpan at homes". *Mathrubhumi* (अंग्रेज़ी में). अभिगमन तिथि 2020-08-05.